CELEX: 62009TN0005
Language: sk
Date: 2009-01-02 00:00:00
Title: Vec T-5/09: Žaloba podaná 2. januára 2009 – Lind/Komisia

21.3.2009   
            
            
               SK
            
            
               Úradný vestník Európskej únie
            
            
               C 69/45
            
         Žaloba podaná 2. januára 2009 – Lind/Komisia
   (Vec T-5/09)
   (2009/C 69/99)
   Jazyk konania: angličtina
   Účastníci konania
   
      Žalobkyňa: Brigit Lind (Greve, Dánsko) (v zastúpení: I. Anderson, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               uložiť Komisii, aby zaplatila samotnej žalobkyni čiastku 50 000 eur alebo inú čiastku, ktorú bude Súdny dvor považovať za správnu a spravodlivú za šok a bolesť, ktoré jej boli spôsobené v dôsledku utrpenia a nespravodlivej smrti jej brata, ku ktorému došlo v dôsledku svojvoľného a protiprávneho odmietnutia Komisie presadiť vykonanie ustanovení o lekárskom dohľade smernice 96/29 v prípade bývalých pracovníkov, ktorí boli účastníkmi rádiolodickej nehody v Thule,
            
         
               —
            
            
               uložiť Komisii, aby zaplatila dedičom Johna Erlinga Nochena, zastúpeným žalobkyňou, čiastku 250 000 eur alebo inú čiastku, ktorú bude Súdny dvor považovať za správnu a spravodlivú za bolesť a utrpenie, vrátane vedomia skrátenia života, od roku 2006 do jeho smrti v roku 2008, spôsobených svojvoľným a protiprávnym odmietnutím Komisie presadiť vykonanie ustanovení o lekárskom dohľade smernice 96/29 v prípade bývalých pracovníkov, ktorí boli účastníkmi rádiolodickej nehody v Thule, a čiastku 6 000 eur ako náhradu výdavkov na pohreb,
            
         
               —
            
            
               zaviazať Komisiu na náhradu primeraných nákladov právneho zastúpenia a výdavkov, ktoré žalobkyni vznikli v súvislosti so začatím tohto konania.
            
         Žalobné dôvody a hlavné tvrdenia
   V prejednávanej veci žalobkyňa podáva žalobu z dôvodu mimozmluvnej zodpovednosti vyplývajúcej z náhrady škody, ktorú, ako sama uvádza, utrpela smrťou brata údajne spôsobenou protiprávnym odmietnutím Komisie splniť uznesenia plenárneho zasadnutia Európskeho parlamentu (1) a dohliadnuť na to, aby Dánsko uplatnilo ustanovenia smernice Rady 96/29/Euratom z 13. mája 1996, ktorá stanovuje základné bezpečnostné normy ochrany zdravia pracovníkov a obyvateľstva pred nebezpečenstvami vznikajúcimi v dôsledku ionizujúceho žiarenia (2), na prípad pracovníkov, vrátane brata žalobkyne, ktorí boli postihnutí jadrovou haváriou v Thule, Grónsku.
   
      (1)  Správa Európskeho parlamentu z 20. apríla 2007 o dôsledkoch havárie v Thule v roku 1968 na verejné zdravie (žiadosť 720/2002) [2006/2012(INI)].
   
      (2)  Ú. v. ES L 159, s. 1; Mim. vyd. 05/002, s. 291.